Nordre avlastningsvei (Trondheim)

Nordre avlastningsvei er en veiforbindelse mellom Ila i vest og Nidelv bru på Brattøra i øst i Trondheim. Forbindelsen følger Trondheim sentrums nordlige rand langs Trondheimsfjorden og ble bygd for å avlaste Ila og Midtbyen (Trondheim sentrum) for gjennomgangstrafikk. Veien er del av riksvei 706.

Nordre avlastningsvei ble åpnet 27. mai 2010. Hele strekningen er bygd som 8,5 meter bred tofeltsvei beregnet for trafikk opptil 12 000 biler i døgnet. I ettertid av planleggingen viste det seg at veien ved åpningen i 2010 ville ha en årsdøgnstrafikk på ca. 18 000 i Steinbergtunnelen og ca. 17 000 i Skansenløpet og at veien burde blitt bygd som firefeltsvei.Adresseavisen: - Ny vei med for liten kapasitet . Besøkt 24. november 2008

Nordre avlastningsvei er omtalt i Nasjonal transportplan for 2002–2011 og har et totalt budsjett på 1 091 millioner norske kroner (per 2004-verdi), hvor 664 millioner kroner er betalt av staten og 346 millioner kroner er krevd inn ved bompenger, i tillegg til at Trondheim kommune forskutterer 170 millioner for forlengelsen av Steinbergtunnelen til Osloveien.

Prosjektet inneholder også ny gang- og sykkelsti fra Ila til Brattøra. Gangbrua som var planlagt å henge på Skansenbrua ble det ikke noe av fordi Riksantikvaren har fredet brua og derfor ikke godkjenner et påbygg.

I Iladalen er opparbeiding av grøntområder og omlegging/åpning av Ilabekken en viktig del av prosjektet.

Fremdrift
1. september 2004 – Anleggsstart.
November 2005 – Byggestart Steinbergportalen og rundkjøring i Ilakrysset.
24. mars 2006 – Sprengningen av Steinbergtunnelen begynner.
10. april 2007 – Rundkjøringen i Ilakrysset taes i bruk.
22. november 2007 – Tørt på det dypeste punktet i Skansenløpet.
3. desember 2007 – Ilsviktunnelen åpnet.
15. mars 2008 – Nordre del av Steinbergtunnelen med arm åpnet.
30. mai 2008 – Skansenløpet åpnet igjen.
27. mai 2010 – Nordre avlastningsvei åpnet.

Trasé
 Nedre Elvehavn
  Pirbrua (132 m, seilingshøyde ved springflo er 3,5 meter)
   Havnegata
  Pirterminalen
  Hurtigruten, biler kan tas med.
  Skansentunnelen (715 m, 14 muh.)
  Ilsviktunnelen
   Ilsvika, felles trasé til Ila
  Steinbergtunnelen
  Steinberget (inne i tunnelen), arm til  Ila
  Marienborgtunnelen fra rundkjøring i Steinbergtunnelen til Marienborg.
  Stavne
  Stavne sør
  Sluppen/Kroppan

 Referanser 


Eksterne lenker
 Statens vegvesens prosjektside

Kategori:Riksvei 706
Kategori:Ila (Trondheim)
Kategori:Skansen (Trondheim)
Kategori:Brattøra
Kategori:Midtbyen (bydel)
Kategori:Østbyen (Trondheim)